Neuvoston asetus (ETY) N:o 922/72, annettu 2 päivänä toukokuuta 1972, kasvatuskauden 1972/1973 silkkiäistoukkien tuen myöntämisen yleisistä säännöistä



Virallinen lehti nro L 106 , 05/05/1972 s. 0001 - 0001

Suomenk. erityispainos Alue 3 Nide 4 s. 0129

Tanskank. erityispainos: Sarja I Alue 1972(II) s. 0377

Ruotsink. erityispainos Alue 3 Nide 4 s. 0129

Englannink. erityispainos: Sarja I Alue 1972(II) s. 0393

Kreikank. erityispainos: Luku 03 Nide 7 s. 0223

Espanjank. erityispainos: Luku 03 Nide 5 s. 0224

Portugalink. erityispainos: Luku 03 Nide 5 s. 0224



NEUVOSTON ASETUS (ETY) N:o 922/72, annettu 2 päivänä toukokuuta 1972, kasvatuskauden 1972/1973 silkkiäistoukkien tuen myöntämisen yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon erityistoimenpiteistä silkkiäistoukkien kasvatuksen edistämiseksi 24 päivänä huhtikuuta 1972 annetun neuvoston asetuksen (ETY) N:o 845/72(1) ja erityisesti sen 2 artiklan 4 kohdan, ottaa huomioon komission ehdotuksen, sekä katsoo, että asetuksen (ETY) N:o 845/72 2 artiklassa säädetään yhteisössä kasvatettujen silkkiäistoukkien tuesta ja on aiheellista antaa samassa artiklassa tarkoitetut yleiset soveltamissäännöt, tukijärjestelmän soveltamisen yksinkertaistamiseksi tukea olisi kussakin jäsenvaltioissa myönnettävä vain sen alueella kasvatetuille silkkiäistoukille, kyseisen järjestelmän moitteettoman toiminnan varmistamiseksi tuensaajat olisi määritettävä ja täsmennettävä tietyt tuen myöntämisen edellytykset, on tarpeen säätää hallinnollisesta valvontajärjestelmästä sen varmistamiseksi, että tukea myönnetään ainoastaan sellaisille tuotteille, joita tuki voi koskea, kyseisen järjestelmän yhdenmukaisen soveltamisen varmistamiseksi olisi täsmennettävä yksityiskohtaiset säännöt tuen laskemisesta, ja tämän asetuksen voimassaoloaika olisi rajoitettava ajanjaksoksi, joka tekee mahdolliseksi sen tehokkuuden arvioimisen, ON ANTANUT TÄMÄN ASETUKSEN: 1 artikla Seuraavissa artikloissa määritettyjä yleisiä sääntöjä sovelletaan asetuksen (ETY) N:o 845/72 2 artiklassa säädettyyn yhteisössä kasvatettujen silkkiäistoukkien kasvatuskauden 1972/1973 tukeen. 2 artikla 1. Kukin jäsenvaltio myöntää alueellaan kasvatettujen silkkiäistoukkien tukea kasvattajan pyynnöstä. 2. Jäsenvaltioilla on oikeus myöntää tukea ainoastaan kasvattajille, jotka ovat hankkineet silkkiäismunalaatikot hyväksytystä laitoksesta ja jotka ovat toimittaneet tuotetut kokongit kasvatuksen päätyttyä hyväksyttyyn laitokseen, 3. Kasvatus katsotaan päättyneeksi, kun munalaatikot on otettu käyttöön ja niistä on tuotettu määrättävä määrä kokonkeja. 3 artikla Tuottajajäsenvaltioiden on aloitettava hallinnollinen valvonta, jolla varmistetaan, että tuote, jota tuki koskee, täyttää tuen myöntämiseltä vaadittavat edellytykset. 4 artikla Tuen suuruus lasketaan silkkiäismunalaatikkoa kohden. 5 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä toukokuuta 1972. Neuvoston puolesta Puheenjohtaja G. THORN (1) EYVL N:o L 100, 27.4.1972, s. 1